L 25/76
DA
Den Europæiske Unions Tidende
27.1.2023
Evaluering af målene for omkostningseffektivitet for tårn- og indflyvningskontroltjenester (38)
I forbindelse med lufthavne, der er omfattet af anvendelsesområdet for gennemførelsesforordning (EU) 2019/317, jf. nævnte forordnings artikel 1, stk.
3 og 4, har Kommissionen suppleret sin undersøgelse af omkostningseffektivi­ tetsmålene for overflyvningstjenester med en gennemgang af omkostningseffektivitetsmålene for tårn- og indflyvningskontroltjenester i overensstemmelse med punkt 2.1, litra c), i bilag IV til gennemførelsesforordning (EU) 2019/317.
Det blev konstateret, at disse mål ikke gav nogen anledning til betænkeligheder med hensyn til Frankrig.
Undersøgelse af de incitamentsordninger, der er omhandlet i artikel 11 i gennemførelsesforordning (EU) 2019/317, som supplement til Kommissionens vurdering af kapacitetsmål (39)
I overensstemmelse med punkt 2.1, litra f), i bilag IV til gennemførelsesforordning (EU) 2019/317 har Kommissionen suppleret sin undersøgelse af kapacitetsmålene ved at gennemgå de udkast til incitamentsordninger, der er omhandlet i artikel 11 i gennemførelsesforordning (EU) 2019/317.
I denne henseende har Kommissionen undersøgt, om de foreslåede incitamentsordninger opfylder de materielle krav, der er fastsat i artikel 11, stk.
1 og 3, i gennemførelsesforordning (EU) 2019/317.
(40)
I gennemførelsesafgørelse (EU) 2022/728 konkluderede Kommissionen, at Frankrig skal revidere sine incitaments­ ordninger med henblik på at nå målene for overflyvningskapacitet og tårn- og indflyvningskontrolkapacitet, således at den maksimale økonomiske ulempe, der følger af disse incitamentsordninger, fastsættes på et niveau, der har en væsentlig indvirkning på indtægtsrisikoen.
Kommissionen bemærker imidlertid, at Frankrig ikke har ændret disse incitamentsordninger i forhold til det reviderede udkast til præstationsplan for FABEC, der blev forelagt i 2021, og det reviderede udkast til præstationsplan for FABEC, der blev forelagt den 13. juli 2022.
(41)
I lyset af betragtning 40, konkluderer Kommissionen derfor, at incitamentsordningerne i det reviderede udkast til national præstationsplan fortsat giver anledning til betænkeligheder.
Kommissionen gentager derfor sit synspunkt om, at Frankrig i forbindelse med vedtagelsen af landets endelige præstationsplan i overensstemmelse med artikel 16, litra a), i gennemførelsesforordning (EU) 2019/317 bør revidere sine incitamentsordninger med henblik på at nå målene for overflyvningskapacitet og tårn- og indflyvningskontrolkapacitet således, at de maksimale økonomiske ulemper, der følger af disse incitamentsordninger, fastsættes på et niveau, som har væsentlig indvirkning på indtægtsrisikoen, som det udtrykkeligt kræves i henhold til artikel 11, stk.
3, litra a), i gennemførel­ sesforordning (EU) 2019/317; efter Kommissionens opfattelse bør dette udmønte sig i en maksimal økonomisk ulempe på 1 % af de fastlagte omkostninger eller derover.
KONKLUSION
(42)
På baggrund af ovenstående konstaterer Kommissionen, at præstationsmålene i det reviderede udkast til national præstationsplan, som Frankrig har forelagt, er i overensstemmelse med de unionsdækkende præstationsmål —
VEDTAGET DENNE AFGØRELSE:
Artikel 1 Præstationsmålene i det reviderede udkast til præstationsplan, som Frankrig forelagde den 28. oktober 2022 i henhold til forordning (EF) nr.
549/2004, og som er opført i bilaget til denne afgørelse, er i overensstemmelse med de unionsdækkende præstationsmål for den tredje referenceperiode, der er fastsat ved gennemførelsesafgørelse (EU) 2021/891.
Artikel 2 Denne afgørelse er rettet til Den Franske Republik.